Lietuvos Respublikos Vyriausybė

NUTARIMAS

Dėl KOMPETENCIJŲ VERTINIMO LĖŠŲ SKAIČIAVIMO VIENAM ASMENIUI METODIKOS PATVIRTINIMO

2012 m. lapkričio 14 d. Nr. 1373

Vilnius

Vadovaudamasi Lietuvos Respublikos profesinio mokymo įstatymo (Žin., 1997, Nr. 98-2478; 2007, Nr. 43-1627; 2009, Nr. 93-3973; 2011, Nr. 86-4140) 31 straipsnio 7 dalimi, Lietuvos Respublikos Vyriausybė nutaria:

Patvirtinti Kompetencijų vertinimo lėšų skaičiavimo vienam asmeniui metodiką (pridedama).

MINISTRAS PIRMININKAS	ANDRIUS KUBILIUS

ŠVIETIMO IR MOKSLO MINISTRAS	GINTARAS STEPONAVIČIUS

PATVIRTINTA

Lietuvos Respublikos Vyriausybės

2012 m. lapkričio 14 d. nutarimu Nr. 1373

KOMPETENCIJŲ VERTINIMO LĖŠŲ SKAIČIAVIMO VIENAM ASMENIUI METODIKA

I. BENDROSIOS NUOSTATOS

1. Kompetencijų vertinimo lėšų skaičiavimo vienam asmeniui metodika (toliau – Metodika) skirta nustatyti, kiek lėšų reikia vieno asmens, kuris mokėsi pagal formaliojo, neformaliojo profesinio mokymo programas ar įgijo kompetencijas darbo veiklos arba savišvietos būdu, kompetencijų vertinimui.

2. Kompetencijų vertinimo lėšas sudaro tiesiogiai su kompetencijų vertinimo procesu susijusios lėšos: kompetencijų vertinimą organizuojančių darbuotojų (toliau – darbuotojai) darbo užmokestis, socialinio draudimo įmokos, kitų prekių ir paslaugų, susijusių su kompetencijų vertinimo organizavimu, lėšos.

3. Metodikoje vartojamos sąvokos apibrėžtos Lietuvos Respublikos švietimo įstatyme (Žin., 1991, Nr. 23-593; 2011, Nr. 38-1804) ir Lietuvos Respublikos profesinio mokymo įstatyme (Žin., 1997, Nr. 98-2478; 2007, Nr. 43-1627).

II. KOMPETENCIJŲ VERTINIMO LĖŠOS

4. Atsižvelgiant į įregistruotų per einamuosius kalendorinius metus pageidaujančių įsivertinti kompetencijas asmenų (toliau – asmenys) skaičių, darbuotojų poreikis kitiems kalendoriniams metams kompetencijų vertinimui organizuoti apskaičiuojamas pagal formulę:

K = N/700,

čia:

K – darbuotojų skaičius;

N – asmenų skaičius;

700 – vidutinis asmenų skaičius, tenkantis vienam darbuotojui.

5. Darbo užmokesčio fondas metams apskaičiuojamas pagal formulę:

DUF = x K2 x K1 x K,

čia:

DUF – darbo užmokesčio fondas;

– tarnybinio atlyginimo koeficientas, nustatytas vadovaujantis Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašu, patvirtintu švietimo ir mokslo ministro 2011 m. liepos 18 d. įsakymu Nr. V-1315 (Žin., 2011, Nr. 96-4517);

K2 – 12 (tai yra 12 mėnesių vyksta kompetencijų vertinimo organizavimas ir kompetencijų vertinimas);

K1 – bazinė mėnesinė alga;

K – darbuotojų skaičius.

6. Socialinio draudimo įmokos apskaičiuojamos teisės aktų nustatyta tvarka.

7. Kitų prekių ir paslaugų, susijusių su kompetencijų vertinimo organizavimu (ryšių paslaugos, transporto išlaikymas, apmokėjimas samdomiems ekspertams, kitos paslaugos), lėšos sudaro 8 procentus darbo užmokesčio ir socialinio draudimo įmokų sumos.

8. Vieno asmens kompetencijų vertinimo lėšos apskaičiuojamos:

VAL= (DUF + SD + P) / N,

čia:

VAL – vieno asmens kompetencijų vertinimo lėšos;

DUF – darbo užmokesčio fondas;

SD – socialinio draudimo įmokos;

P – kitų prekių ir paslaugų lėšos;

N – asmenų skaičius.

III. BAIGIAMOSIOS NUOSTATOS

9. Vieno asmens kompetencijų vertinimo lėšos kitiems kalendoriniams metams apskaičiuojamos ir kasmet iki einamųjų metų gruodžio 20 d. tvirtinamos švietimo ir mokslo ministro įsakymu.

_________________